CELEX: 31985R2049
Language: el
Date: 1985-07-24
Title: Κανονισμός (ΕΟΚ) αριθ. 2049/85 της Επιτροπής της 24ης Ιουλίου 1985 για την πώληση σε προκαθορισμένη τιμή σταφίδων και ξηρών σύκων από τη συγκομιδή 1983 που προορίζονται για ειδικές χρήσεις

Avis juridique important

|

31985R2049

Κανονισμός (ΕΟΚ) αριθ. 2049/85 της Επιτροπής της 24ης Ιουλίου 1985 για την πώληση σε προκαθορισμένη τιμή σταφίδων και ξηρών σύκων από τη συγκομιδή 1983 που προορίζονται για ειδικές χρήσεις  

Επίσημη Εφημερίδα αριθ. L 193 της 25/07/1985 σ. 0018 - 0020

***** ΚΑΝΟΝΙΣΜΟΣ (ΕΟΚ) αριθ. 2049/85 ΤΗΣ ΕΠΙΤΡΟΠΗΣ  της 24ης Ιουλίου 1985  για την πώληση σε προκαθορισμένη τιμή σταφίδων και ξηρών σύκων από τη συγκομιδή 1983 που προορίζονται για ειδικές χρήσεις  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1603/83 του Συμβουλίου της 14ης Ιουνίου 1983 για ειδικά μέτρα διάθεσης της σταφίδας και των ξηρών σύκων της συγκομιδής 1981 που κατέχονται από τους οργανισμούς αποθεματοποίησης (1), όπως τροποποιήθηκε από τον κανονισμό (ΕΟΚ) αριθ. 1979/85 (2), και ιδίως το άρθρο 1 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1603/83 προβλέπει ότι οι σταφίδες και τα ξηρά σύκα συγκομιδής 1981 μπορούν να πωληθούν για την παρασκευή ορισμένων τροφών ή για τους οινοποιούς· ότι οι σταφίδες και τα ξηρά σύκα της συγκομιδής 1983, που προορίζονται για ορισμένες χρήσεις, μπορούν να πωληθούν σε προκαθορισμένη τιμή· ότι η ποσότητα που πωλείται για παρασκευή τροφών πρέπει να περιοριστεί σε ορισμένη ποσότητα, ώστε τα προϊόντα που πωλούνται για τη χρήση αυτή να μη δημιουργήσουν ανταγωνισμό στις σταφίδες συγκομιδής 1985·  ότι οι τιμές πρέπει να καθοριστούν σε επίπεδο όπου λαμβάνεται υπόψη η ηλικία των προϊόντων καθώς και η ειδική τους χρήση· ότι, όσον αφορά τα προϊόντα που προορίζονται για απόσταξη, η τιμή σε συνδυασμό με τη συγκομιδή πρέπει να είναι τέτοια ώστε να μη διαταράξει την κοινοτική αγορά αλκοόλης και οινοπνευματωδών ποτών·  ότι, εάν τα προϊόντα δεν χρησιμοποιούνται για την προορισμένη χρήση, πρέπει να εξασφαλιστεί ότι ο κίνδυνος διατάραξης της ομαλής αγοράς είναι περιορισμένος· ότι, για το λόγο αυτό, πρέπει να απαιτηθεί η κατάθεση ασφάλειας για μεταποίηση·  ότι ο κανονισμός (ΕΟΚ) αριθ. 3263/81 της Επιτροπής της 16ης Νοεμβρίου 1981 περί θεσπίσεως των κανόνων που διέπουν τις πωλήσεις με διαγωνισμό ή με προκαθορισμένες τιμές για τα ξηρά σύκα και τις σταφίδες που βρίσκονται στην κατοχή οργανισμών αποθεματοποίησης (3) περιλαμβάνει διατάξεις για την πώληση, σε προκαθορισμένες τιμές, των προϊόντων που προορίζονται για κατανάλωση· ότι ορισμένοι από τους κανόνες αυτούς πρέπει, επίσης, να εφαρμοστούν για τα προϊόντα που πωλούνται σύμφωνα με τον κανονισμό αυτό·  ότι τα προϊόντα από τα αποθέματα της παρεμβάσεως που προορίζονται για συγκεκριμένη χρήση ή/και προορισμό υπόκεινται στα μέτρα που προβλέπει ο κανονισμός (ΕΟΚ) αριθ. 1687/76 της Επιτροπής της 30ής Ιουνίου 1976 περί θεσπίσεως λεπτομερών κανόνων για την επαλήθευση της χρήσης ή/και του προορισμού των προϊόντων παρεμβάσεως (4), όπως τροποποιήθηκε τελευταία από τον κανονισμό (ΕΟΚ) αριθ. 1708/85 (5)· ότι τα προϊόντα από τους οργανισμούς αποθεματοποίησης που προορίζονται για συγκεκριμένη χρήση βρίσκονται σε παρόμοια κατάσταση με τα προϊόντα που καλύπτει ο κανονισμός (ΕΟΚ) αριθ. 1687/76· ότι οι διατάξεις του κανονισμού αυτού πρέπει, επίσης, να εφαρμοστούν για τα προϊόντα που πωλούνται σύμφωνα με τον παρόντα κανονισμό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι οργανισμοί αποθεματοποίησης που περιλαμβάνονται στο παράρτημα Ι αναλαμβάνουν την πώληση:  α) σταφίδων και ξηρών σύκων συγκομιδής 1983, προοριζομένων για τις βιομηχανίες αποστάξεως, και  β) σταφίδων από τη συγκομιδή 1983, για την παρασκευή των εξής:  - σταφίδες διατηρημένες που υπάγονται στην κλάση ex 20.01 του Κοινού Δασμολογίου, ή  - σάλτσες, σύνθετα αρτύματα και καρυκεύματα που υπάγονται στη διάκριση 21.04 Γ του Κοινού Δασμολογίου.  2. Οι σταφίδες και τα ξηρά σύκα, που προορίζονται για τις βιομηχανίες αποστάξεως, πωλούνται σε αγοραστές που αναλαμβάνουν τη χρησιμοποίηση των σταφίδων ή των ξηρών σύκων για την παρασκευή αλκοόλης με αλκοολικό τίτλο 80 % vol ή ανώτερο, που υπάγεται στη διάκριση 22.08 Β του Κοινού Δασμολογίου.  Η τιμή καθορίζεται σε:  - 16,66 ECU ανά 100 χιλιόγραμμα για τις σταφίδες που αποστάζονται στην Κρήτη,  - 11,66 ECU ανά 100 χιλιόγραμμα για τις σταφίδες που αποστάζονται εκτός Κρήτης, και  - 5,4 ECU ανά 100 χιλιόγραμμα για τα ξηρά σύκα.  Οι τιμές αυτές είναι ανεξάρτητες από τα ποιοτικά χαρακτηριστικά.  3. Η πώληση σταφίδων για την παραγωγή των προϊόντων, που αναφέρονται στην παράγραφο 1 στοιχείο β), περιορίζεται σε μέγιστη ποσότητα 1 500 τόνων και πωλείται σε αγοραστές που αναλαμβάνουν να χρησιμοποιήσουν τις σταφίδες για το λόγο αυτό. Η τιμή για τις σταφίδες αυτές καθορίζεται σε 35 ECU ανά 100 χιλιόγραμμα, ανεξάρτητα από τα ποιοτικά χαρακτηριστικά.  4. Απαιτείται η κατάθεση ασφάλειας για μεταποίηση που θα εγγυάται την εκπλήρωση των υποχρεώσεων που έχουν αναληφθεί.  Άρθρο 2  1. Οι διατάξεις των άρθρων 2 έως 5, των άρθρων 14, 15, του άρθρου 16 παράγραφος 1, και των άρθρων 18 και 19 του κανονισμού (ΕΟΚ) αριθ. 3263/81 εφαρμόζονται για τις πωλήσεις που πραγματοποιούνται σύμφωνα με τον παρόντα κανονισμό.  2. Η αίτηση αγοράς πρέπει, εκτός από τα στοιχεία που προβλέπονται στο άρθρο 2 παράγραφος 2 του κανονισμού (ΕΟΚ) αριθ. 3263/81, να περιλαμβάνει δήλωση με την οποία ο αιτών αναλαμβάνει την υποχρέωση να χρησιμοποιήσει τα προϊόντα για το σκοπό που αναφέρεται στο άρθρο 1 παράγραφος 2, ή στο άρθρο 1 παράγραφος 3 του παρόντος κανονισμού.  3. Αιτήσεις για αγορά πρέπει να υποβάλλονται εγγράφως στον ελληνικό οργανισμό αποθεματοποίησης, στα κεντρικά γραφεία της ΥΔΑΓΕΠ, Αχαρνών 241, Αθήνα, για τις σταφίδες και τα ξηρά σύκα που βρίσκονται στην κατοχή του ελληνικού οργανισμού αποθεματοποίησης.  4. Πληροφορίες για τις ποσότητες και τους τόπους που είναι αποθηκευμένα τα προϊόντα είναι δυνατόν να ληφθούν από τους οργανισμούς αποθεματοποίησης, από τις διευθύνσεις που δίνονται στο παράρτημα Ι.  Άρθρο 3  Πριν ο αγοραστής παραλάβει τα προϊόντα, καταβάλλεται το ποσό της ασφάλειας για μεταποίηση το οποίο αναφέρεται στο άρθρο 1 παράγραφος 4, σύμφωνα με τις διατάξεις του άρθρου 13 του κανονισμού (ΕΟΚ) αριθ. 1687/76. Το ποσό της ασφάλειας καθορίζεται σε:  - 32,6 ECU ανά 100 χιλιόγραμμα για σταφίδες που αναφέρει το άρθρο 1 παράγραφος 2,  - 6,5 ECU ανά 100 χιλιόγραμμα για ξηρά σύκα που αναφέρει το άρθρο 1 παράγραφος 2, και  - 9,3 ECU ανά 100 χιλιόγραμμα για σταφίδες που αναφέρει το άρθρο 1 παράγραφος 3.  Άρθρο 4  1. Μετά την καταβολή της τιμής αγοράς και του ποσού της ασφάλειας για μεταποίηση, ο οργανισμός αποθεματοποίησης εκδίδει εντολή μετακινήσεως που αναφέρει τα στοιχεία που απαιτεί το άρθρο 6 παράγραφος 1 του κανονισμού (ΕΟΚ) αριθ. 1687/76.  2. Οι διατάξεις που καθορίζει ο κανονισμός (ΕΟΚ) αριθ. 1687/76 εφαρμόζονται για συναλλαγές που αναφέρει ο παρών κανονισμός,  3. Οι συμπληρωματικές πληροφορίες που πρέπει να καταχωρηθούν στο χώρο 104 του αντίτυπου ελέγχου αναφέρονται στο παράρτημα ΙΙ.  Άρθρο 5  Εκτός από περιπτώσεις ανωτέρας βίας, η ασφάλεια που αναφέρει τα άρθρο 16 παράγραφος 1 του κανονισμού (ΕΟΚ) αριθ. 3263/81 αποδεσμεύεται μόνο για τις ποσότητες για τις οποίες:  α) δεν έχει γίνει δεκτή η αίτηση, ή  β) ο αγοραστής έχει καταβάλει την τιμή αγοράς και το ποσό της ασφάλειας για μεταποίηση.  Άρθρο 6  Τα κράτη μέλη ανακοινώνουν στην Επιτροπή την ποσότητα των προϊόντων που πωλήθηκαν, με την ένδειξη της χρήσης για την οποία προορίζονται τα προϊόντα. Η ανακοίνωση γίνεται το αργότερο μέχρι τις 25 κάθε μήνα για προϊόντα τα οποία πωλήθηκαν κατά την περίοδο από την 1η μέχρι τις 15 του μήνα αυτού, και το αργότερο μέχρι τις 10 του επόμενου μήνα για τα προϊόντα που πωλήθηκαν κατά την περίοδο από τις 16 μέχρι την τελευταία ημέρα του προηγούμενου μήνα.  Άρθρο 7  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 159 της 17. 6. 1983, σ. 5.  (2) ΕΕ αριθ. L 186 της 19. 7. 1985, σ. 5.  (3) ΕΕ αριθ. L 329 της 17. 11. 1981, σ. 8.  (4) ΕΕ αριθ. L 190 της 14. 7. 1976, σ. 1.  (5) ΕΕ αριθ. L 163 της 22. 6. 1985, σ. 40.   ΠΑΡΑΡΤΗΜΑ Ι  Κατάσταση των οργανισμών αποθεματοποίησης που αναφέρονται στο άρθρο 1  Α. Σταφίδες  1. ΚΣΟΣ, οδός Κανάρη 24, Αθήνα Ελλάδα.  2. Ένωση Γεωργικών Συνεταιρισμών Ηρακλείου Κρήτης, Ηράκλειο Κρήτης, Ελλάδα  3. Ένωση Γεωργικών Συνεταιρισμών Μεσσαράς, Μοίρες Ηρακλείου Κρήτης, Ελλάδα  4. Ένωση Γεωργικών Συνεταιρισμών Μονοφατσίου, Ασσίμη Ηρακλείου Κρήτης, Ελλάδα  5. Ελαιουργικός Οινοποιητικός και Πιστωτικός Συνεταιρισμός Αρχάνων Κρήτης, Αρχάνες Κρήτης, Ελλάδα  6. Ελαιουργικός Οινοποιητικός Συνεταιρισμός Καστελίου Πεδιάδος Κρήτης, Καστέλι Πεδιάδος Κρήτης, Ελλάδα  7. Ελαιουργικός Συνεταιρισμός Κρουσσώνος Ηρακλείου Κρήτης, Ηράκλειο Κρήτης, Ελλάδα  8. Ένωση Παραγωγικών Συνεταιρισμών Πεζών, Καλλονή Ηρακλείου Κρήτης, Ελλάδα  9. Ένωση Παραγωγικών Συνεταιρισμών Μηλοπόταμος Κρήτης, Ελλάδα  10. Ένωση Παραγωγικών Συνεταιρισμών Σητεία Κρήτης, Ελλάδα  11. ΑΣΟ - Πάτρα, Ελλάδα  12. Ένωση Γεωργικών Συνεταιρισμών Ζακύνθου, Ζάκυνθος, Ελλάδα  13. Ένωση Γεωργικών Συνεταιρισμών Ηλείας - Ολυμπίας, Πύργος, Ελλάδα.  Β. Σύκα  1. Συκική, οδός Κρήτης 13, Καλαμάτα, Ελλάδα  2. Giat, Monfrassano Scalo, 87010, Ιταλία.  ΠΑΡΑΡΤΗΜΑ ΙΙ  Συμπληρωματικές πληροφορίες που πρέπει να αναγραφούν στο χώρο 104 του αντίτυπου ελέγχου  A. Σταφίδες ή ξηρά σύκα που προορίζονται για την απόσταξη:  χώρος 104: «Til fremstilling af alkohol [forordning (EOEF) nr. 2049/85)»,  «Zur Herstellung von Alkohol [Verordnung (EWG) Nr. 2049/85)»,  «Για την παρασκευή αλκοόλης (κανονισμός (ΕΟΚ) αριθ. 2049/85)» ,  «For the manufacture of alcohol [Regulation (EEC) No 2049/85)» ,  «Destine a la fabrication d'alccol [reglement (CEE) no 2049/85)»,  «Destinato alla fabbricazione di alcole [regolamento (CEE) n. 2049/85)»,  «Voor vervaardiging van alcohol [Verordening (EEG) nr. 2049/85)».  Β. Σταφίδες που προορίζονται για παραγωγή σαλτσών, σύνθετων αρτυμάτων και καρυκευμάτων:  χώρος 104: «Til forarbejdning [forordning (EOEF) nr. 2049/85)» ,  «Zur Verarbeitung [Verordnung (EWG) Nr. 2049/85)»,  «Για μεταποίηση (κανονισμός (ΕΟΚ) αριθ. 2049/85)»,  «For processing [Regulation (EEC) No 2049/85)»,  «Destine a la transformation [reglement (CEE) no 2049/85)»,  «Destinato alla trasformazione [regolamento (CEE) n. 2049/85)» ,  «Voor verwerking [Verordening (EEG) nr. 2049/85)».